**Téli rezsicsökkentés**

Megjelent a Kormány 1364/2018. (VII.27.) Korm.határozata a téli rezsicsökkentés végrehajtását követően szükségessé váló további intézkedésekről. A Kormány egyetért azzal, hogy azok a vezetékes gáz- vagy távfűtéstől eltérő fűtőanyagot felhasználó háztartások is egyszeri természetbeni támogatásban részesüljenek a fűtési költségek viselésével összefüggésben, amelyek a téli rezsicsökkentésben korábban nem részesültek.

**A Kormány felmérés keretében teszi lehetővé, hogy** **a téli rezsicsökkentésben korábban nem részesült háztartások igényüket 2018. október 15-ig bejelentsék.**

Az igénybejelentéshez szükséges nyomtatvány átvehető és benyújtható Öregcsertő Községi Önkormányzatnál (6311 Öregcsertő, Kossuth u. 141.)

A nyomtatvány letölthető itt: [Igénybejelentő nyilatkozat](http://www.oregcserto.hu/wp-content/uploads/Igénybejelentő_nyilatkozat.docx).

[Adatkezelési tájékoztató](http://www.oregcserto.hu/wp-content/uploads/Adatkezelési_tájékoztató.docx)

Tájékoztatjuk az érintett lakosságot, hogy:

* háztartás alatt a szociális igazgatásról és szociális ellátásokról szóló1993. évi III. törvény 4.§ (1) bekezdése alapján az egy lakásban lakó, ott bejelentetett lakóhellyel vagy tartózkodási hellyel rendelkező személyek közössége értendő,
* az igénybejelentés feltétele annak tudomásul vétele a bejelentő részéről, hogy az Országos Katasztrófavédelmi Főigazgatóság ellenőrzi, hogy a bejelentő háztartása korábban téli rezsicsökkentésben nem részesült,
* a természetbeni támogatás fűtőanyagra vonatkozik, a támogatás nem fedezi az egyéb, például a szállítási, darabolási költségeket.

**A kizárólag elektromos fűtési móddal rendelkező háztartások nem jogosultak az igénybejelentésre.**